Eesti esimene hariduspoliitiline programm hakkas  teostuma meie suure rahvusliku koolimehe C. R. Jakobson'i päevil. Jakobson oli esimene eestlane, kes nõudis, et meie noorsugu kasvatatagu eesti keeles ning eesti meeles ja et eesti noorsugu jäägu truuks oma rahvusele. Kuigi rahvuslik kasvatusprintsiip C. R. Jakobsoni pedagoogikas pole esikohal, ometi seab ta täie rõhuga õpetuse lähtealaks lapse kodukoha, rahva ajaloo ja kirjanduse. Koidula poolt algatatud mõtte - eesti tütarlastekooli teostas L. Suburg Pärnus a. 1882 (3 klassiga, 6-aastase kursusega). A. 1886  viidi see kool üle Viljandisse ning muudeti 5-klassiliseks progümnaasiumiks. ,,Κοοl ei saanud küll olla rahvuslikult kuigi silmapaistev, kuid omajagu oluline oli, et tema võrdlemisi suures pansionis võimaldus noori neidusid kasvatada mitmeti rahvuslikus vaimus" (P. Põld).